Bekendtgørelse om betaling for myndighedsbehandling efter lov om Forsyningstilsynet

I medfør af § 11, stk. 2, i lov nr. 690 af 8. juni 2018 om Forsyningstilsynet fastsættes:

*Anvendelsesområder og formål*

**§ 1.** Denne bekendtgørelse finder anvendelse på Forsyningstilsynets opkrævning af gebyrer til dækning af omkostninger forbundet med Forsyningstilsynets drift og opgavevaretagelse efter lov om Forsynings- tilsynet, herunder bekendtgørelse nr. 1281 af 2. december 2019 om Forsyningstilsynets overvågnings- og analyseopgaver, bekendtgørelse nr. 270 af 19. marts 2020 om Forsyningstilsynets arbejdsplan og bekendtgørelse nr. 192 af 28. februar 2019 om Forsyningstilsynets kontaktudvalg.

*Betalingsforpligtelser for Energinet, netvirksomheder og elhandelsvirksomheder*

**§ 2.** Energinet eller denne virksomheds helejede datterselskaber i medfør af § 2, stk. 2 og 3, i lov om Energinet, der varetager transmissionsvirksomhed af elektricitet eller systemansvarlig virksomhed af elektricitet, herunder Datahub, netvirksomheder og elhandelsvirksomheder skal betale det i stk. 2-4 fastsatte gebyr til dækning af Forsyningstilsynets omkostninger til drift og opgavevaretagelse efter lov om Forsyningstilsynet, jf. § 1.

*Stk. 2.* For Energinets betaling efter stk. 1 fastsættes følgende takster pr. GWh, der transporteres gennem eltransmissionsnettet til forbrug i Danmark: 33,80 kr. pr. GWh.

*Stk. 3.* For netvirksomheders betaling efter stk. 1 fastsættes følgende takster pr. GWh, der transporteres gennem netvirksomhedens net til forbrug i Danmark: 33,80 kr. pr. GWh.

*Stk. 4.* For elhandelsvirksomheders betaling efter stk. 1 fastsættes følgende takster pr. GWh, der leveres til forbrug i Danmark: 33,80 kr. pr. GWh.

**§ 3.** Gebyrer efter § 2 beregnes på baggrund af opgørelser over målinger af elektricitet i det foregående kalenderår. Energinet skal på Forsyningstilsynets anmodning indsende det nødvendige datagrundlag til beregning af gebyrerne.

*Betalingsforpligtelser for transmissionsselskaber, systemoperatører og transmissionssystemejere, lagerselskaber, gasdistributionsselskabet og gasleverandører*

**§ 4.** Transmissionsselskaber, systemoperatører, transmissionssystemejere, lagerselskaber, gasdistributi- onsselskabet og gasleverandører skal betale det i stk. 2-5 fastsatte gebyr til dækning af Forsyningstilsy- nets omkostninger til drift og opgavevaretagelse efter lov om Forsyningstilsynet, jf. § 1.

*Stk. 2.* For transmissionsselskabers, systemoperatørers, transmissionssystemejeres betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der transporteres gennem gastransmissionsnettet til forbrug i Danmark: 0,00 kr. pr. million Nm3, jf. dog stk. 6.

*Stk. 3.* For lagerselskabers betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der transporteres gennem gastransmissionsnettet til forbrug i Danmark: 0,00 kr. pr. million Nm3, jf. dog stk. 6.

*Stk. 4.* For gasdistributionsselskabets betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der transporteres gennem gasdistributionsselskabets net til forbrug i Danmark: 0,00 kr. pr. million Nm3, jf. dog stk. 6.

*Stk. 5.* For gasleverandørers betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der sælges til forbrug i Danmark og som ikke er forsyningspligt- produkt: 0,00 kr. pr. million Nm3, jf. dog stk. 6.

*Stk. 6.* Hvis den nedre brændværdi for gassen er forskellig fra 39,6 MJ pr. Nm3, ændres betalingen i henhold til stk. 2-5 forholdsmæssigt derefter.

**§ 5.** Gebyrer efter § 4 beregnes på baggrund af opgørelser over målinger af gasmængder i det foregåen- de kalenderår. Energinet skal på Forsyningstilsynets anmodning indsende det nødvendige datagrundlag til beregning af gebyrerne.

*Varmeforsyningsvirksomhedernes betalingsforpligtelser*

**§ 6.** Forsyningstilsynets omkostninger efter bekendtgørelsens § 1 skal dækkes af de selskaber,

1. der ejer anlæg til produktion af varme,
2. hvis hovedbeskæftigelse er energiproduktion eller affaldsforbrænding,
3. hvis samlede levering af varme ab værk i det foregående kalenderår mindst har udgjort 100 TJ, korrigeret for graddage, og
4. som Forsyningstilsynet fører tilsyn med.

*Stk. 2.* Betalingen betales af de selskaber, der er omfattet af stk. 1, pr. TJ varme leveret ab værk, korrigeret for graddage. Der anvendes følgende takst: 0,00 kr. pr. TJ.

*Stk. 3.* Den leverede varme opgøres på baggrund af selskabets årlige indberetning af energiforbrug og produktion til Energistyrelsens energiproducenttælling.

*Kommuners betalingsforpligtelser*

**§ 7.** Kommuner skal betale det i stk. 2 fastsatte gebyr til dækning af Forsyningstilsynets omkostninger til drift og opgavevaretagelse efter lov om Forsyningstilsynet, jf. § 1.

*Stk. 2.* For kommuners betaling efter stk. 1 fastsættes følgende takster pr. ton primært produceret hus- holdningsaffald og primært produceret forbrændings- og deponeringsegnet erhvervsaffald i kommunen: 0,45 kr. pr. ton.

*Administrative bestemmelser*

**§ 8.** De beløb, som skal betales til Forsyningstilsynet i medfør af § 2, § 4 og § 7, opkræves af Forsyningstilsynet halvårligt som acontobetalinger. De beløb, som skal betales til Forsyningstilsynet i medfør af § 6, opkræves af Forsyningstilsynet årligt som acontobetalinger.

*Stk. 2.* Beløb opkrævet efter stk. 1 indbetales senest 30 dage efter fakturaens udstedelse.

*Stk. 3.* Betales det opkrævede beløb ikke rettidigt, skal der betales renter heraf i medfør af renteloven.

**§ 9.** Efter udløbet af et kalenderår udarbejder Forsyningstilsynet en opgørelse over de beløb, som de omfattede selskaber skal betale for det følgende år. Over- eller underdækning i forhold til Forsyningstilsynets omkostninger udlignes ved justering af senere indbetalinger, så indtægter og omkostninger over tid balanceres, , jf. Statens Budgetvejledning.

*Ikrafttrædelsesbestemmelser*

**§ 10.** Bekendtgørelsen træder i kraft den 1. januar2026.

*Stk.* 2 Bekendtgørelse nr. 1252 af 27. november 2024 om betaling for myndighedsbehandling i Forsyningstilsynet ophæves.

*Forsyningstilsynet, den XX. november 2024*

Carsten Smidt

/ NN