Bekendtgørelse om betaling for myndighedsbehandling i Forsyningstilsynet efter lov om gasforsyning

I medfør af § 44, stk. 3, i lov om gasforsyning, jf. lovbekendtgørelse nr. 1100 af 16. august 2023, fastsættes:

*Anvendelsesområde*

**§ 1.** Denne bekendtgørelse finder anvendelse på Forsyningstilsynets opkrævning af gebyrer til dækning af omkostningerne forbundet med Forsyningstilsynets drift og opgavevaretagelse efter lov om gasforsyning og regler udstedt i medfør af loven, Europa-Parlamentets og Rådets forordning (EU) nr. 1227/2011 af 25. oktober 2011 om integritet og gennemsigtighed på engrosenergimarkederne, Europa-Parlamentets og Rådets forordning (EU) nr. 1789/2024 af 13. juni 2024 om de indre markeder for vedvarende gas, naturgas og brint, om ændring af forordning (EU) nr. 1227/2011, (EU) 2017/1938, (EU) 2019/942 og (EU) 2022/869 og afgørelse (EU) 2017/684 og om ophævelse af forordning (EF) nr. 715/2009 (omarbejdning) samt forordninger udstedt i medfør heraf.

*Transmissionsselskabers, systemoperatørers, transmissionssystemejeres, brintnetoperatører, brinttransmissionsnetoperatører og brintdistributionsnetoperatørers betalingsforpligtelser*

**§ 2.** Transmissionsselskaber, systemoperatører, transmissionssystemejere, brintnetoperatører, brinttransmissionsnetoperatører og brintdistributionsnetoperatører skal ud fra timeforbruget betale det i henhold til § 11 fastsatte gebyr til dækning af Forsyningstilsynets omkostninger til:

1. Økonomisk regulering af Energinet, jf. § 37 d i lov om gasforsyning samt efter bekendtgørelse om økonomisk regulering af Energinet og dennes helejede datterselskaber, bekendtgørelse om indtægtsramme og reguleringsregnskab for transmissionssystemejer, bekendtgørelse om indtægtsramme og reguleringsregnskab for systemoperatører og bekendtgørelse om indtægtsramme og reguleringsregnskab for transmissionsselskaber.
2. Certificering af transmissionsselskaber og tilsyn med ejermæssig adskillelse, jf. § 10 c, jf. § 10 b i lov om gasforsyning.
3. Intern overvågning af Energinet efter bekendtgørelse om program for intern overvågning for distribu- tions- og lagerselskaber og Energinet.dk i henhold til lov om naturgasforsyning, jf. § 11 c i lov om gasforsyning.
4. Klagesagsbehandling over transmissionsselskabers, transmissionssystemejeres, systemoperatørers af- gørelser efter § 13 i bekendtgørelse nr. 348 af 3. april 2025 om tilslutning til det sammenkoblede brintsystem.
5. Behandling af ansøgninger om undtagelse af større nye anlæg i gasinfrastrukturen, jf. § 22 a i lov om gasforsyning.
6. Klagesagsbehandling over transmissionsselskabets eller transmissionssystemejerens og systemopera- tørens afgørelser efter § 13 i bekendtgørelse nr. 348 af 3. april 2025 om tilslutning til det sammenkoblede brintsystem.
7. Behandling og godkendelse af transmissionsselskabers, transmissionssystemejeres, systemoperatørers metoder til beregning og fastsættelse af priser, vilkår og betingelser for anvendelse af transmissionssystemer, jf. § 36 a og § 40 i lov om gasforsyning, Europa-Parlamentets og Rådets forordning (EU) nr. 1789/2024 af 13. juni 2024 om de indre markeder for vedvarende gas, naturgas og brint, om ændring af forordning (EU) nr. 1227/2011, (EU) 2017/1938, (EU) 2019/942 og (EU) 2022/869 og afgørelse (EU) 2017/684 og om ophævelse af forordning (EF) nr. 715/2009 samt forordninger udstedt i medfør heraf.
8. Overvågningsopgaver efter bekendtgørelse om Forsyningstilsynets overvågning af det indre marked for el og naturgas m.v., jf. § 41 a i lov om gasforsyning og Europa-Parlamentets og Europa-Parlamentets og Rådets forordning (EU) nr. 1789/2024 af 13. juni 2024 om de indre markeder for vedvarende gas, naturgas og brint, om ændring af forordning (EU) nr. 1227/2011, (EU) 2017/1938, (EU) 2019/942 og (EU) 2022/869 og afgørelse (EU) 2017/684 og om ophævelse af forordning (EF) nr. 715/2009 samt forordninger udstedt i medfør heraf.
9. Certificering af brinttransmissionsselskab, tilsyn og metodegodkendelse forbundet med udbud og salg af kapacitet og tarifmetoder, tilsynets udarbejdelse af indtægtsrammereguleringen og opstartsindtægtsrammeregulering på baggrund af statslige driftsstøtteudbetalinger samt øvrige opgaver der løses af Forsyningstilsynet i forbindelse med organisering, etablering og udbygning af brintforsyningen et marked for brint jf. § 2 a i lov om gasforsyning, Europa-Parlamentets og Europa-Parlamentets og Rådets forordning (EU) nr. 1789/2024 af 13. juni 2024 om de indre markeder for vedvarende gas, naturgas og brint, om ændring af forordning (EU) nr. 1227/2011, (EU) 2017/1938, (EU) 2019/942 og (EU) 2022/869 og afgørelse (EU) 2017/684 og om ophævelse af forordning (EF) nr. 715/2009, forordninger udstedt i medfør heraf, samt efter bekendtgørelse om tilslutning til det sammenkoblede brintsystem og bekendtgørelse om organisering af brintmarkedet og adgang til brinttransmissions- og brintdistributionssystemer.

**§ 3.** Transmissionsselskaber, transmissionssystemejere, systemoperatører skal betale det i stk. 2 fastsatte gebyr til dækning af Forsyningstilsynets omkostninger til:

1. Tilsyn med priser, vilkår og betingelser for ydelser efter § 38, jf. § 38, stk. 4, i lov om gasforsyning.
2. Behandling af sager vedrørende priser, vilkår og betingelser, jf. § 41 i lov om gasforsyning.
3. Oprettelse af et offentligt tilgængeligt register over anmeldte tariffer, betingelser m.v. og offentliggørelse af et repræsentativt udsnit mindst 1 gang årligt, jf. § 42 a i lov om gasforsyning.
4. Analysearbejde efter § 42 a, stk. 3, i lov om gasforsyning.
5. Tilsyn med at aftaler, som Energinet indgår med andre virksomheder, herunder koncernforbundne selskaber, indgås på markedsmæssige vilkår, jf. § 28 c i lov om gasforsyning.

*Stk. 2.* For betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der transporteres gennem transmissionssystemet til forbrug i Danmark: 2.501,37 kr. pr. million Nm3, jf. dog stk. 3.

*Stk. 3.* Hvis den nedre brændværdi for gassen er forskellig fra 39,6 MJ pr. Nm3, ændres betalingen i henhold til stk. 2 forholdsmæssigt derefter.

*Lagerselskabers betalingsforpligtelser*

**§ 4.** Lagerselskaber skal betale det i stk. 2 fastsatte gebyr til dækning af Forsyningstilsynets omkostnin- ger til tilsyn med adgang til lagerfaciliteter m.v., jf. § 20 a, stk. 3, i lov om gasforsyning, og tilsyn med, at aftaler, som lagerselskaber indgår med andre virksomheder, herunder koncernforbundne selskaber, indgås på markedsmæssige vilkår, jf. § 28 c i lov om gasforsyning samt tilsyn med intern overvågning af lagerselskaber efter bekendtgørelse om program for intern overvågning for distributions- og lagerselskaber og Energinet.dk i henhold til lov om naturgasforsyning, jf. § 11 a i lov om gasforsyning.

*Stk. 2.* For betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der transporteres gennem transmissionssystemet til forbrug i Danmark: 0,00 kr. pr. million Nm3, jf. dog stk. 3.

*Stk. 3.* Hvis den nedre brændværdi for gassen er forskellig fra 39,6 MJ pr. Nm3, ændres betalingen i henhold til stk. 2 forholdsmæssigt derefter.

*Opstrømsselskabers betalingsforpligtelser*

**§ 5.** Opstrømsselskaber skal ud fra timeforbruget betale det i henhold til § 11 fastsatte gebyr til dækning af Forsyningstilsynets omkostninger til tilsyn med priser og betingelser for adgang til opstrøms- rørledninger og behandling af tvister efter bekendtgørelse om adgang til opstrømsrørledningsnet og til opstrømsanlæg.

*Gasdistributionsselskabets betalingsforpligtelser*

**§ 6.** Gasdistributionsselskabet skal ud fra timeforbruget betale det i henhold til § 11 fastsatte gebyr til dækning af Forsyningstilsynets omkostninger til:

1. Klagesagsbehandling over gasdistributionsselskabets afgørelser efter § 18, stk. 3, jf. § 18, stk. 5, i lov om gasforsyning.
2. Behandling af ansøgninger om undtagelse af større nye anlæg i gasinfrastrukturen, jf. § 22 a i lov om gasforsyning.
3. Klagesagsbehandling over gasdistributionsselskabets afgørelser efter § 13 i bekendtgørelse nr. 348 af 3. april 2025 om tilslutning til det sammenkoblede brintsystem.
4. Beregning og fastsættelse af indtægtsramme for distributionsselskabet efter bekendtgørelse om indtægtsrammer for gasdistributionsselskaber og bekendtgørelse om it-beredskab for el- og natur- gassektorerne med senere ændringer, jf. § 37 og § 37 a i lov om gasforsyning.
5. Behandling og godkendelse af gasdistributionsselskabets metoder til beregning og fastsættelse af priser og betingelser for adgang til distributionssystemet jf. bekendtgørelse om regler for anmeldelse af priser og betingelser m.v. for naturgasforsyning, jf. § 36 a og § 40 i lov om gasforsyning.

**§ 7.** Gasdistributionsselskabet skal betale det i stk. 2 fastsatte gebyr til dækning af Forsyningstilsynets omkostninger til:

1. Intern overvågning af gasdistributionsselskabet efter bekendtgørelse om program for intern overvåg- ning for distributions- og lagerselskaber og Energinet.dk i henhold til lov om naturgasforsyning, jf. § 11 a i lov om gasforsyning.
2. Benchmarking af gasdistributionsselskabets økonomiske effektivitet og kvalitet i leveringen efter § 37 og § 37 a i lov om gasforsyning.
3. Behandling af sager vedrørende priser og leveringsbetingelser, jf. § 41 i lov om gasforsyning.
4. Oprettelse af et offentligt tilgængeligt register over anmeldte tariffer, betingelser m.v. og offentliggørelse af et repræsentativt udsnit mindst 1 gang årligt, jf. § 42 a i lov om gasforsyning.
5. Analysearbejde efter § 42 a, stk. 3, i lov om gasforsyning. Tilsyn med elhandelsvirksomheders overholdelse af leveringspligten, jf. § 6 b, stk. 1, i lov om elforsyning.
6. Tilsyn med at aftaler, som gasdistributionsselskabet indgår med andre virksomheder, herunder koncernforbundne selskaber, indgås på markedsmæssige vilkår, jf. § 28 c i lov om gasforsyning.

*Stk. 2.* For betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der transporteres gennem gasdistributionsselskabets net til forbrug i Danmark: 0,00 kr. pr. million Nm3, jf. dog stk. 3.

*Stk. 3.* Hvis den nedre brændværdi for gassen er forskellig fra 39,6 MJ pr. Nm3, ændres betalingen i henhold til stk. 2 forholdsmæssigt derefter.

*Gasleverandørers betalingsforpligtelser*

**§ 8.** Gasleverandører, der har indrapporteret priser til prisportalen for forbrugere på det danske detail- marked for gas, jf. bekendtgørelse om gasleverandørers indberetning af priser, tariffer, rabatter og vilkår til prisportalen for forbrugere på det danske detailmarked for gas, skal betale det i stk. 2 fastsatte gebyr til dækning af Forsyningstilsynets omkostninger til:

1. Tilsyn med gasleverandørenes indberetning af oplysninger om gældende priser for salg af gas og oplysninger om gasprodukterne til prisportalen, jf. bekendtgørelse om gasleverandørers indberetning af priser, tariffer, rabatter og vilkår til prisportalen for forbrugere på det danske detailmarked for gas.
2. Drift af prisportalen for forbrugere på det danske detailmarked for gas, jf. § 42 d, stk. 1, i lov om gasforsyning.
3. Opgavevaretagelse om gasleverandørers indberetning af forsyningsafbrydelser og udarbejdelse af årlig statistik, jf. § 42 e i lov om gasforsyning.
4. Behandling af sager vedrørende priser og leveringsbetingelser, jf. § 41 i lov om gasforsyning.
5. Tilsyn med gasleverandørers overholdelse af leveringspligten, jf. § 7 c i lov om gasforsyning.
6. Tilsyn med gasleverandørers overholdelse af bekendtgørelse om gasselskabernes fakturering og spe- cificering af omkostninger over for modtagere af transport- og energiydelser.

*Stk. 2.* For betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der sælges til forbrug i Danmark: 0,00 kr. pr. million Nm3, jf. dog stk. 3.

*Stk. 3.* Hvis den nedre brændværdi for gassen er forskellig fra 39,6 MJ pr. Nm3, ændres betalingen i henhold til stk. 2 forholdsmæssigt derefter.

*Fælles betalingsforpligtelser*

**§ 9.** Transmissionsselskaber, systemoperatører, transmissionssystemejere, gasdistributionsselskabet og gasleverandører skal betale det i stk. 2-4 fastsatte gebyr til dækning af Forsyningstilsynets omkostninger til:

1. Overvågning af engros- og detailmarkedet, jf. bekendtgørelse om Forsyningstilsynets overvågning af det indre marked for el og naturgas m.v.
2. Forsyningstilsynets øvrige opgavevaretagelse, herunder deltagelse i internationalt arbejde, som gebyr- finansieres efter § 44, stk. 1, i lov om gasforsyning.

*Stk. 2.* For transmissionsselskabets betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der transporteres gennem transmissionssystemet til forbrug i Danmark: 150,17 kr. pr. million Nm3, jf. dog stk. 5.

*Stk. 3.* For gasdistributionsselskabet betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der transporteres gennem gasdistributionsselskabets net til forbrug i Danmark: 150,17kr. pr. million Nm3, jf. dog stk. 5.

*Stk. 4.* For betaling efter stk. 1 fra gasleverandører, fastsættes følgende takster pr. million Nm3 gas med en nedre brændværdi på 39,6 MJ pr. Nm3, der sælges til forbrug i Danmark: 150,17kr. pr. million Nm3, jf. dog stk. 5.

*Stk. 5.* Hvis den nedre brændværdi for gassen er forskellig fra 39,6 MJ pr. Nm3, ændres betalingen i henhold til stk. 2-4 forholdsmæssigt derefter.

**§ 10.** Gasdistributionsselskabet og gasleverandører skal betale det i stk. 2 og 3 fastsatte gebyr til dækning af Forsyningstilsynets omkostninger til opgavevaretagelse efter Europa-Parlamentets og Rådets forordning (EU) nr. 1227/2011 af 25. oktober 2011 om integritet og gennemsigtighed på engrosenergi- markederne.

*Stk. 2.* For gasdistributionsselskabets betaling efter stk. 1 fastsættes følgende takster pr. million Nm3 gas med en nedre brændværdi på 39,6 MJ pr. Nm3, der transporteres gennem gasdistributionsselskabets net til forbrug i Danmark: 1.091,02kr. pr. million Nm3, jf. dog stk. 4.

*Stk. 3.* For betaling efter stk. 1 fra gasleverandører, fastsættes følgende takster pr. million Nm3 gas med en nedre brændværdi på 39,6 MJ pr. Nm3, der sælges til forbrug i Danmark: 1.091,02 kr. pr. million Nm3, jf. dog stk. 4.

*Stk. 4.* Hvis den nedre brændværdi for gassen er forskellig fra 39,6 MJ pr. Nm3, ændres betalingen i henhold til stk. 2 og 3 forholdsmæssigt derefter.

*Takster og administrative bestemmelser*

**§ 11.** Forsyningstilsynets udgifter ved myndighedsbehandlingen omtalt i § 2, § 5 og § 6 beregnes på grundlag af en opgørelse over det antal timer, der er medgået til udførelsen af den enkelte opgave, og den timesats, der er fastsat efter stk. 2.

*Stk. 2.* Timesatsen fastsættes på grundlag af den gennemsnitlige lønudgift til de medarbejdere, der delta- ger i myndighedsbehandlingen, tillagt en forholdsmæssig andel af de øvrige administrative omkostninger forbundet med myndighedsbehandlingen i det pågældende kalenderår.

*Stk. 3.* Forsyningstilsynet opkræver betaling efter § 2, § 5 og § 6 på grundlag af den endeligt beregnede timesats efter stk. 2. Dette beløb reguleres med eventuelt foreløbigt indbetalte beløb.

*Stk. 4.* Beløb, der erlægges efter stk. 3, indbetales senest 30 dage efter fakturaens udstedelse.

*Stk. 5.* Betales det opkrævede beløb ikke rettidigt, skal der betales renter heraf i medfør af renteloven.

**§ 12.** Gebyrer efter § 3, § 4 og §§ 7-10 beregnes på baggrund af opgørelser over målinger af gasmængder i det foregående kalenderår, og opkræves halvårligt som acontobetalinger af Forsyningstilsy- net. Energinet skal på Forsyningstilsynets anmodning indsende det nødvendige datagrundlag til beregning af gebyrerne.

*Stk. 2.* Beløb opkrævet efter § 3, § 4 og §§ 7-10 indbetales senest 30 dage efter fakturaens udstedelse.

*Stk. 3.* Betales det opkrævede beløb ikke rettidigt, skal der betales renter heraf i medfør af renteloven.

**§ 13.** Efter udløbet af et kalenderår udarbejder Forsyningstilsynet en opgørelse over de beløb, som de omfattede selskaber skal betale for det følgende år. Over- eller underdækning i forhold til Forsyningstilsynets omkostninger udlignes ved justering af senere indbetalinger, så indtægter og omkostninger over tid balanceres, jf. Statens Budgetvejledning.

*Ikrafttrædelsesbestemmelser*

**§ 14.** Bekendtgørelsen træder i kraft den 1. januar 2026.  
  
 *Stk. 2.* Bekendtgørelse nr. 1256 af 27. november 2024 om betaling for myndighedsbehandling i Forsyningstilsynet efter lov om gasforsyning og bekendtgørelse nr. 534 af 23. maj 2025 om ændring af bekendtgørelse om betaling for myndighedsbehandling i Forsyningstilsynet efter lov om gasforsyning ophæves.

*Forsyningstilsynet, den XX november 2025*

Carsten Smidt

/ N.N.